PENTRU LANSARE IMEDIATĂ

**Campania EPF privind accesul la îngrijiri medicale: acoperire universală pentru toți, până în anul 2030.**

**BRUXELLES, 18 ianuarie 2017 – În momente critice pentru durabilitatea sistemelor de sănătate centrate asupra persoanelor, Forumul European al Pacienţilor (EPF) lansează o campanie majoră privind accesul universal la îngrijiri medicale. Constituind de foarte multă vreme o prioritate pentru EPF și pentru membrii acestuia, trebuie să conturăm o abordare care să funcționeze pentru toți cetățenii și pacienții.**

Cifrele alarmante din cel mai recent raport „Sănătatea pe scurt”[[1]](#footnote-1) de la Comisie și OECD indică faptul că o parte substanțială a populației de pacienți nu este acoperită în mod regulat în ceea ce privește costurile îngrijirilor medicale. Aceasta se regăsește în mesajul principal al campaniei noastre: Este timpul pentru schimbare și pentru acțiune!

Campania se va costrui pe baza progresului politic de la nivelul UE, bazându-se în același timp pe obiectivul ONU pentru dezvoltare durabilă, care promovează acoperirea universală a sănătății pentru toți până în anul 2030.

„*Este momentul să se ia măsuri substanțiale, care să îmbunătățească situația pacienților în Europa. Facem apel la UE și la Statele Membre să colaboreze, pentru a realiza servicii de îngrijiri medicale și de asistență socială cu adevărat accesibile*”, a declarat Marco Greco, Președintele EPF.

Coloana vertebrală a campaniei noastre acoperă **cinci zone de acțiune** care vor declanșa reflecții și vor induce elaborarea de măsuri, care să realizeze acoperirea universală a sănătății pentru toți până în anul 2030. Acestea includ:

1. Asigurarea **calității** îngrijirilor în întreaga UE
2. Angajamentul față de investiția **durabilă** în sănătate
3. Încurajarea **caracterului accesibil** al produselor și serviciilor de îngrijire a sănătății
4. Asigurarea accesului la o gamă **holistică** de servicii sociale și de sănătate
5. **Punerea de capăt discriminării** cu care se confruntă pacienții în îngrijirea sănătății

Nicola Bedlington, Secretar General EPF, a subliniat: „*Abordarea unică a campaniei noastre ne va permite să înregistrăm progrese într-o gamă largă de zone de politici care se referă la accesul universal”.* În următoarele 12 luni, cu ajutorul membrilor și partenerilor noștri din întreaga Europă, campania va evidenția direcții către acoperirea universală a sănătății până în anul 2030 și va sprijini Statele Membre în angajamentul lor de a îndeplini acest obiectiv.

Alăturați-vă nouă, pentru a face din acoperirea universală a sănătății o realitate pentru pacienții din Europa!

**#Access2030**

FINAL

**Forumul European al Pacienţilor (EPF)** a fost fondat în anul 2003 pentru a garanta faptul că politicile şi programele care afectează vieţile pacienţilor sunt impulsionate de comunitatea pacienţilor, pentru a aduce schimbări care îi responsabilizează să fie cetăţeni egali ai UE

În prezent, EPF reprezintă 67 membri, care sunt coaliţii naţionale ale organizaţiilor de pacienţi şi ale organizaţiilor de pacienţi cu boli specifice, care lucrează la nivel european şi. EPF reflectă vocea a aproximativ 150 milioane pacienţi afectaţi de diferite boli cronice din toată Europa.

Viziunea EPF pentru viitor este ca toţi pacienţii cu boli cronice şi/sau cu condiţii de lungă durată din EU să aibă acces la îngrijire medicală şi socială de înaltă calitate şi echitabilă, care pune accentul pe pacienţi.

Obiectivele strategice ale EPF pun accentul pe domenii cum ar fi competenţa în domeniul medical, conceperea şi asigurarea îngrijirii medicale, implicarea pacienţilor, responsabilizarea pacienţilor , organizaţiile durabile ale pacienţilor şi nediscriminarea.

[www.eu-patient.eu](http://www.eu-patient.eu/)

**Persoană de contact:**

**Dl. Laurent Louette
Ofiţer comunicare**

**Forumul European al Pacienţilor**

Bruxelles, Belgia
laurent.louette@eu-patient.eu
+32 (0)2 280 23 35

1. <http://www.oecd.org/health/health-at-a-glance-europe-23056088.htm> [↑](#footnote-ref-1)